स्टेशन पर लगेगी वॉटर वेंडिंग मशीन
खंडवा | क्षेत्रीय रेल परामर्शदात्री समिति की बैठक सेंट्रल रेलवे मुंबई के कार्यालय में हुई। इसमें समिति के सदस्य पवन अग्रवाल ने दाे ट्रेनों का स्टॉपेज बढ़ाने की बात कही। उन्होंने मीटरगेज ट्रैक बंद होने से अकोला जाने के लिए यात्रियों के लिए नई ट्रेन चलाने की मांग रखी। अग्रवाल ने जीएम से कहा यदि नई ट्रेन नहीं चला सकते तो हैदराबाद-अजमेर ट्रेन को सप्ताह में 3 की जगह 7 दिन फेरे बढ़ाए। शिर्डी-कालंका एक्सप्रेस, हरिद्वार एक्सप्रेस का स्टॉपेज खंडवा स्टेशन पर करे। भुसावल-नागपुर एक्सप्रेस को 3 की बजाय सातों दिन चलाए। जनरल मैनेज बीके शर्मा ने कहा प्रयास किए जाएंगे। बैठक में आए प्रस्ताव खंडवा स्टेशन पर वॉटर वेडिंग मशीन, लिफ्ट और एसकेलेटर की सुविधा 6 महीने के भीतर चालू करने की सहमति भी जीएम ने दी।
kas_Deva hin_Deva